**LĒMUMS**

Liepājā

|  |  |
| --- | --- |
| 2023. gada 19. oktobrī |  Nr.373/11(prot. Nr.11, 39.§) |

Par zemesgabala Grīzupes ielā, blakus

nekustamajam īpašumam Grīzupes ielā 107,

daļas iznomāšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, piekrītot zemesgabala iznomāšanai reklāmas objekta vai izkārtnes izvietošanai gar ceļiem, pamatojoties uz Pašvaldību likuma 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3. panta otro punktu, Ministru kabineta 2018. gada 19. jūnija noteikumu Nr.350 "Publiskas personas zemes nomas un apbūves tiesības noteikumi" 28. punktu un 29.1., 29.9. un 30.4. apakšpunktu, izskatot SIA "TOLMETS KURZEME" 2023. gada 5. septembra iesniegumu, Liepājas pilsētas pašvaldības iestāde "Liepājas pilsētas būvvalde" 2023. gada 26. septembra vēstuli Nr.818/2.3. "Nosacījumi reklāmas stenda izvietošanai teritorijā, blakus Kapsēdes un Grīzupes ielas krustojumam, Liepājā", Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 18. septembra priekšlikumu (sēdes protokols Nr.16) un Liepājas valstspilsētas pašvaldības domes pastāvīgās Pilsētas attīstības komitejas 2023. gada 12. oktobra lēmumu (sēdes protokols Nr.10), Liepājas valstspilsētas pašvaldības dome **nolemj:**

1. Iznomāt SIA "TOLMETS KURZEME" (reģistrācijas Nr.42103080055; juridiskā adrese: Kapsēdes iela 2D , Liepāja) uz 5 (pieciem) gadiem zemesgabala Grīzupes ielā (kadastra apzīmējums 1700 016 0017), blakus nekustamajam īpašumam Grīzupes ielā 107, daļu 4 kv.m platībā (pielikumā) teritorijas labiekārtošanai un reklāmas stenda uzstādīšanai.

2. Liepājas pilsētas pašvaldības iestādei "Nekustamā īpašuma pārvalde" sagatavot līguma projektu par lēmuma 1. punktā minētā zemesgabala Grīzupes ielā (kadastra apzīmējums 1700 016 0017), blakus nekustamajam īpašumam Grīzupes ielā 107, daļas iznomāšanu, iekļaujot tajā šādus nosacījumus:

2.1. Liepājas valstspilsētas pašvaldība neatbild par nomnieka ieguldījumiem un izdevumiem, apsaimniekojot iznomāto zemesgabala daļu;

2.2. nomnieks maksā nomas maksu saskaņā ar sertificēta vērtētāja novērtējumu;

2.3. nomnieks papildus nomas maksai maksā valstī noteikto pievienotās vērtības nodokli;

2.4. nomnieks šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomāto zemesgabala daļu;

2.5. nomnieks atbild par visu zemesgabala daļā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

2.6. nomnieks saskaņā ar Liepājas pilsētas domes 2020. gada 17. decembra saistošajiem noteikumiem Nr.47 "Liepājas pilsētas pašvaldības teritorijas kopšanas un būvju uzturēšanas saistošie noteikumi" un citiem kārtību regulējošiem noteikumiem nodrošina iznomātās vietas un reklāmas stenda uzturēšanu kārtībā;

2.7. nomnieks apņemas viena gada laikā no līguma noslēgšanas dienas iesniegt Liepājas pilsētas pašvaldības iestādē "Liepājas pilsētas būvvalde" atbilstošu projekta dokumentāciju, ievērojot šādus nosacījumus reklāmas stenda izvietošanai:

 2.7.1. izvietojams horizontāla formāta divpusējs reklāmas objekts, novietots paralēli nobrauktuvei;

2.7.2. reklāmas laukuma izmērs 1800x600 mm, reklāmas objekta kopējais izmērs 1800x1200 mm;

2.7.3. reklāmas plaknēm jābūt izgatavotām no stingra materiāla – alumīnija kompozīta, kas stiprināts metāla rāmī;

2.7.4. reklāma izvietojama uz abām reklāmas objekta plaknēm, kas vērstas pret publisko ārtelpu;

2.7.5. izvietojot reklāmas objektu ar piesaisti zemei, tas stiprināms zemē ar pamatiem. Aizliegta redzamu atsvaru, redzamu pamatnes balstu un atsaišu lietošana;

 2.7.6. reklāmas objekta ar piesaisti zemei izvietošanai atbilstoši Ministru kabineta 2012. gada 30. oktobra noteikumu Nr.732 "Kārtība, kādā saņemama atļauja reklāmas izvietošanai publiskās vietās vai vietās, kas vērstas pret publisku vietu" prasībām, nepieciešams saskaņojums ar inženierkomunikāciju turētājiem, kuru īpašumtiesības var tikt skartas.

3. Lēmuma 1. punktā minētajai zemesgabala daļai kadastra vērtēšanas vajadzībām noteikt lietošanas mērķi – rūpnieciskās ražošanas uzņēmumu apbūve (kods 10 01).

4. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līgumu, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

5. Gadījumā, ja SIA "TOLMETS KURZEME" vainas dēļ līgums par lēmuma 1. punktā minētā zemesgabala Grīzupes ielā, blakus nekustamajam īpašumam Grīzupes ielā 107, daļas nomu netiek noslēgts viena mēneša laikā no lēmuma pieņemšanas dienas, lēmums zaudē spēku.

6. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |